Document ID: 32000D0786

Neuvoston päätös,
tehty 27 päivänä marraskuuta 2000,
varojen myöntämisestä Kreikan tasavallalle maanjäristyksen syyskuussa 1999 tuhoaman alueen uudelleenrakentamiseen myönnetyistä Euroopan investointipankin lainoista aiheutuvan korkorasituksen lievittämiseksi
(2000/786/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 308 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo seuraavaa:
(1) Kreikan tasavallalle olisi myönnettävä tukea, jolla osittain kevennettäisiin sitä korkorahoitusta, joka aiheutuu niistä lainoista, jotka Euroopan investointipankki (EIP) on myöntänyt maanjäristyksen syyskuussa 1999 tuhoaman Kreikan tasavallan alueen uudelleenrakentamiseksi.
(2) Tämä tuki olisi myönnettävä unionin yleisestä talousarviosta.
(3) Perustamissopimuksessa ei ole tämän päätöksen hyväksymiseksi muita määräyksiä kuin 308 artiklan määräykset,
ON PÄÄTTÄNYT SEURAAVAA:
1 artikla
Yhteisö asettaa Kreikan tasavallan käyttöön kaksi miljoonaa euroa, jotta voitaisiin osittain lieventää vuoteen 2000 kohdistuvaa korkorasitusta niiden EIP:n antamien lainojen osalta, jotka on myönnetty rakennusten, infrastruktuurin ja teollisuuslaitosten (myös pienten ja keskisuurten yritysten) korvaamiseen, kunnostamiseen tai uudelleen rakentamiseen maanjäristyksen syyskuussa 1999 koettelemalla Attikan alueella. Komissio valtuutetaan maksamaan varat yhtenä eränä Kreikan tasavallan ja EIP:n kesken sovittavin tavoin.
2 artikla
Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä.
Tehty Brysselissä 27 päivänä marraskuuta 2000.

Labels: 2
19
20
18
15